Billingstad
Store norske leksikon,Geografi,Norges geografi,Viken,Asker
Billingstad er en tettbebyggelse i Asker kommune i Viken fylke. Billingstadsletta ligger delvis på Slependen i Bærum. Billingstad har boligstrøk og næringsområder ved E18. Det finnes også kulturmark og friområder. I området bor over 2000 innbyggere og ytterligere 4000 boliger ligger inne i reguleringsplanen. På Billingstad ligger blant annet ABB, IKEA, lokalavisen Budstikka og trafikkstasjon til Statens vegvesen.
Billingstad stasjon på Drammenbanen åpnet i 1919 og har stasjonsbygning fra 1958. Stasjonen betjente 250 000 passasjerer i 2012. Billingstad skole har 250 elever. Billingstad grenser til Vestmarka. Natur- og kulturminner Billingstad naturminne er en eik som står i Nordengveien 9 og som ble fredet den 23. mai 1975.Åstad gård er et tidligere gårdsbruk som tilhører kommunen. I dag er gården overnattings- og kurssted og kafé i samarbeid med vertskapet på Berger gård på Hvalstad. Våningshuset er fra 1600-tallet. På Åstad gård er det oldtidsvei, og det er funnet et sverd fra eldre jernalder på gården. Kalkbrudd som hadde betydelig leveranse til blant annet Akershus festning. Åstad sag i Skustadelva i 1618 og kvern i 1690 og 1826. Deleid av Nesøygodset og kirken 1647. Eier fra 1891 var Thorvald Prebensen, som var redersønn fra Risør og leder for den private Frogner høiere almenskole i Kristiania. Det var isskjæring i Åstaddammen og utskipning av is fra Holmen. Navn Navn etter gården Billingstad, som tilhørte Nesøygodset men kom i 1682 over i bondeeie. Kart  Les mer i Store norske leksikon Asker Billingstadsletta Slependen Viken